20. ΠΡΟΕΔΡΙΚΟΝ ΔΙΑΤΑΓΜΑ υπ’ αριθ. 1062 της 7/15 Νοεμ. 1977 (ΦΕΚ Α΄ 351) (Διορθ. Ημαρτ. εν ΦΕΚ Α΄ 4/16 Ιαν.  1978). Περί συστάσεως θέσεων βοηθητικού διδακτικού προσωπικού εις την Οδοντιατρικήν Σχολήν του Πανεπιστημίου Θεσσαλονίκης. Άρθρον μόνον.-Εις τα κάτωθι Εργαστήρια της Οδοντιατρικής Σχολής του Πανεπιστημίου Θεσσαλονίκης, συνιστάται ανά μία θέσις βοηθού, προστιθεμένη εις τας υπό του Π.Δ. 795/1975 (ΦΕΚ 260 τ.Α΄) προβλεπομένας ομοίας: 1.Εργαστήριον Οδοντικής Προσθετικής. 2.Εργαστήριον Οδοντικής Παθολογίας και Θεραπευτικής. 3.Εργαστήριον Στοματολογίας. 4.Εργαστήριον Ακινήτου Οδοντικής Προσθετικής. 5.Εργαστήριον Ακτινοδιαγνωστικής και Εξακτικής. 6.Εργαστήριον Προληπτικής Οδοντιατρικής και Παροδοντιολογίας. Την μετατροπή των άνω θέσεων βλ. κατωτ. αριθ. 21. Σελ. 520,10(α) Τεύχος 694-Σελ. 98 21. ΠΡΟΕΔΡΙΚΟΝ ΔΙΑΤΑΓΜΑ υπ’  αριθ.197 της 8/16 Μαρτ. 1979 (ΦΕΚ Α΄ 54) Περί μετατροπής κενών θέσεων επιμελητών και βοηθών εις θέσεις επιστημονικών συνεργατών παρά τη Οδοντιατρική Σχολή του Πανεπιστημίου Θεσσαλονίκης. Έχοντες υπ’ όψει: 1.Τας διατάξεις του άρθρ. 26 (παρ. 4) του Νόμ. 815/1978 «περί ρυθμίσεως θεμάτων αφορώντων εις την οργάνωσιν και λειτουργίαν των Ανωτάτων Εκπαιδευτικών Ιδρυμάτων». 2.Την σύμφωνον γνώμην της Οδοντιατρικής Σχολής (συνεδρία:7.11.1978) και της Συγκλήτου (Συνεδρία:8.11.1978) του Πανεπιστημίου Θεσσαλονίκης, και 3.Την υπ’ αριθ. 72/1979 γνωμοδότησιν του Συμβουλίου της Επικρατείας, προτάσει των Υπουργών Οικονομικών και Εθνικής Παιδείας και Θρησκευμάτων, αποφασίζομεν: Άρθρον μόνον.-Εκ των δια των υπ’ αριθ. 795/1975 (ΦΕΚ 260 Α) και 1062/1977 (ΦΕΚ 351/Α) Π.Δ/των συσταθεισών θέσεων επιμελητών και βοηθών παρά τη Οδοντιατρική Σχολή του Πανεπιστημίου Θεσσαλονίκης, αι κάτωθι κεναί τοιαύται μετατρέπονται εις θέσεις επιστημονικών συνεργατών. Μία θέσις επιμελητού του Εργαστηρίου Οδοντικής Προσθετικής. Μία θέσις επιμελητού της Έδρας Οδοντικής Παθολογίας και Θεραπευτικής. Δύο θέσεις βοηθών του Εργαστηρίου Οδοντικής Παθολογίας και Θεραπευτικής. Μία θέσις βοηθού του Εργαστηρίου Στοματολογίας. Μία θέσις βοηθού του Εργαστηρίου Προληπτικής Οδοντιατρικής και Παροδοντιολογίας. Μία θέσις βοηθού του Εργαστηρίου Ορθοδοντικής. Μία θέσις βοηθού της Έδρας Ορθοδοντικής. Μία θέσις βοηθού του Εργαστηρίου Οδοντογναθικής Χειρουργικής. Εις τον Υπουργόν Εθνικής Παιδείας και Θρησκευμάτων, ανατίθεμεν την δημοσίευσιν και εκτέλεσιν του παρόντος Π.Δ/τος. 31.Ε.η(γ).18-21 Τμήμα Οδοντιατρικής Παν/μίου Θεσσαλονίκης 